Noi modifică importante privind concediile medicale. Astfel, medicii de familie nu pot acorda direct 7 zile de repaus decât pentru o serie de afecțiuni. În celelalte situații, medicii trebuie să acorde o perioadă mai scurtă, pe care apoi o pot prelungi, în funcție de evoluția pacientului.
Potrivit unui ordin comun al ministrului Sănătății și al președintelui Casei Naționale de Asigurări de Sănătate, medicii de familie pot acorda certificat de concediu medical pentru 7 zile calendaristice doar pentru o serie de afecțiuni. După cele 7 zile, dacă bolnavul nu s-a întremat, concediul poate fi prelungit numai de medicul specialist.
Pentru afecțiunile care nu sunt incluse pe listă, rămâne valabilă regula că medicii de familie pot elibera maximum 7 zile de concediu medical, dar împărțite în două etape: cel mult 4 zile calendaristice prima dată și diferența până la 7 zile, la prelungirea concediului medical.
Prelungirea se poate face, însă, doar prin prezența fizică a pacientului la medicul de familie.
Care sunt bolile pentru care se acordă direct 7 zile de concediu medical
Bolile infectocontagioase din grupa A, pentru care medicul de familie eliberează din start concediu medical de 7 zile:
- 1. amibiaza (dizenterie amibiană);
- 2. antraxul;
- 3. bruceloza;
- 4. difteria;
- 5. febra butonoasă;
- 6. febra galbenă;
- 7. febrele paratifoide A, B, C;
- 8. febra Q;
- 9. febra recurentă;
- 10. febra tifoidă;
- 11. filarioza, dracunculoza;
- 12. hepatita virală acută;
- 13. holera;
- 14. infecția gonococică;
- 15. infecția HIV;
- 16. leishmaniozele;
- 17. lepra;
- 18. leptospiroza;
- 19. limfogranulomatoza inghinală benignă;
- 20. malaria;
- 21. meningita meningococică și meningococemia;
- 22. morva, melioidoza;
- 23. ciuma;
- 24. poliomielita și alte neuroviroze paralitice;
- 25. psitacoza-ornitoza;
- 26. rabia;
- 27. scarlatina;
- 28. sifilisul;
- 29. șancrul moale;
- 30. tetanosul;
- 31. tifosul exantematic;
- 32. tuberculoza (toate formele și localizările);
- 33. tularemia;
- 34. tusea convulsivă;
- 35. COVID-19.
Sursa: Realitatea Medicala